Un programma ""Hello, world!"" (""Hallo, mundo!"") frequentemente es utilisate pro facer un demonstration rapide de un linguage de programmation, per exemplo, in capitulos introductori de manuales e cursos. Iste typo de programma es multo simple, e solmente exhibi le message ""Hello, world!"" super le schermo del usator. Pro le majoritate de linguages, un programma ""Hello World"" es un del plus simple programmas possibile, ben que alcun exemplos es multo complexe, in particular illos qui debe exhibir le message in un ambiente graphic (GUI).